У Вікіпедыі ёсць артыкулы пра іншых асоб з прозвішчам Рэйхенау.
**Вальтэр фон Рэйхенау** (ням.: Walter von Reichenau, 8 кастрычніка 1884 — 17 студзеня 1942) — генерал-фельдмаршал (з 1940).

Біяграфія
---------

Нарадзіўся ў Карлсруэ ў сям'і прускага генерала.

Падчас Другой сусветнай вайны камандаваў 6-й арміяй вермахта. Браў Парыж (1940), Кіеў (1941) і Харкаў (1941). Адзін з нешматлікіх вышэйшых военачальнікаў вермахта, якія актыўна падтрымлівалі нацызм.

Біяграфія
---------

Сям'я Рэйхенау была вельмі заможнай і мела дваранскае паходжанне. У дзевятнаццатым і першай палове дваццатага стагоддзя сям'і фон Рэйхенау належала адна з найбуйнейшых мэблевых фабрык у Германіі. У 1938 годзе яны перадалі яе нацыстам, якія наладзілі на фабрыцы выпуск ваеннага рыштунку. Калі падчас налётаў саюзнікаў у 1945 годзе фабрыка, размешчаная пад Карлсруэ, была знішчана, зніклі апошнія рэшткі багацця і ўплыву сям'і.

### Пачатак кар'еры

Паступіў на ваенную службу ў 1903 фанен-юнкерам (кандыдат у афіцэры) у 1-ы гвардзейскі полк палявой артылерыі. У жніўні 1904 узведзены ў лейтэнанты. Вучыўся ў ваеннай акадэміі, са жніўня 1912 — обер-лейтэнант.

### Першая сусветная вайна

На працягу Першай сусветнай вайны ваяваў на Заходнім фронце. Напачатку вайны — на пасадзе палкавога ад'ютанта 1-га гвардзейскага палка палявой артылерыі. З лістапада 1914 года — капітан. З 1915 года — намеснік начальніка штаба 47-й рэзервовай пяхотнай дывізіі. Быў узнагароджаны Жалезным крыжам першай і другой ступені і яшчэ чатырма ордэнамі.

### Паміж сусветнымі войнамі

Працягнуў службу ў рэйхсверы. З ліпеня 1923 — маёр, з лютага 1932 — палкоўнік.

У 1933—1935 быў начальнікам аднаго з кіраванняў ваеннага міністэрства.

З лютага 1934 — генерал-маёр, з кастрычніка 1935 — генерал-лейтэнант, камандуючы 7-м ваеннай акругай (Мюнхен), у кастрычніку 1936 — выраблены ў званне генерала артылерыі.

З лютага 1938 фон Рэйхенау — камандуючы 4-й групай войскаў (Лейпцыг), якая акупавала Судэцкую вобласць (кастрычнік 1938), затым Чэхію і Маравію (сакавік 1939).

Стаяў ля вытокаў утварэння вермахта. Браў удзел у сакрэтнай праграме адраджэння нямецкай арміі і бываў у СССР разам з фон Бломбергам.
Рэйхенау ўвайшоў у гісторыю трэцяга рэйха дзякуючы таму, што склаў тэкст прысягі на вернасць новаму рэйхсканцлеру. Перавёў на нямецкую мову працы брытанскага эксперта па танках Лідэл Гарта і ўсяляк спрыяў развіццю новага роду войскаў у Германіі.

### Другая сусветная вайна

З пачатку вайны камандаваў 10-й арміяй. За Польскую кампанію ўзнагароджаны Рыцарскім крыжам, узведзены ў генерал-палкоўнікі.

З кастрычніка 1939 года — камандуючы 6-й арміяй. У Заходняй кампаніі армія Рэйхенау заняла Бельгію, у ліпені 1940 ён быў узведзены ў генерал-фельдмаршалы.

З чэрвеня 1941 — кампанія супраць СССР — Кіеў, Харкаў, Белгарад. 10 кастрычніка 1941 выдае сумна вядомы загад «Аб паводзінах войскаў ва ўсходняй прасторы» 1 снежня 1941 Рэйхенау прызначаны камандуючым групай армій «Поўдзень» замест фон Рунштэта. 15 студзеня 1942 у Рэйхенау адбылося кровазліццё ў мозг, і 17 студзеня ён памёр ад спынення сэрца і/ці ад атрыманай ім чэрапна-мазгавой траўмы падчас авіяпералёту з Палтавы ў Германію (пры прамежкавай пасадцы ў г. Львове самалёт пацярпеў авіякатастрофу).

Зноскі
------

1. 1 2  Walther von Reichenau // Encyclopædia Britannica Праверана 9 кастрычніка 2017.<a href='https://wikidata.org/wiki/Track:Q5375741'></a>
2. 1 2  Walter von Reichenau // Munzinger Personen Праверана 9 кастрычніка 2017.<a href='https://wikidata.org/wiki/Track:Q107343683'></a>
3. ↑  *Deutsche Nationalbibliothek* Агульны нарматыўны кантроль — 2012—2016. Праверана 30 снежня 2014.<a href='https://wikidata.org/wiki/Track:Q27302'></a><a href='https://wikidata.org/wiki/Track:Q36578'></a>
4. ↑  С. Митчем «Фельдмаршалы Гитлера и их битвы» Смоленск, «Русич», 1999

Літаратура
----------

* Митчем С. Мюллер Дж. Командиры Третьего рейха. — Смоленск: Русич, 1995. — 480 с. — (Тирания). — 10 000 экз. — ISBN 5-88590-287-9
* Correlli Barnett. Hitler's Generals. — New York, NY: Grove Press, 1989. — 528 p. — ISBN 0-802-13994-9

Спасылкі
--------

* Лагатып Вікісховішча На Вікісховішчы ёсць медыяфайлы па тэме **Вальтэр фон Рэйхенау**
* Кароткая біяграфічная даведка на сайце нямецкага гістарычнага музея Архівавана 11 ліпеня 2014. (ням.)

| ⛭Генерал-фельдмаршалы (ням.: Generalfeldmarschall) нацысцкай Германіі |
| --- |
|  | Рэйхсмаршал (ням.: Reichsmarschall) | Герман Герынг |
| Генерал-фельдмаршалы(ням.: Generalfeldmarschall) | Вернер фон Бломберг · Федар фон Бок · Вальтэр фон Браўхіч · Эрнст Буш · Максіміліян фон Вайхс · Эрвін фон Віцлебен · Вільгельм Кейтэль · Эвальд фон Клейст · Гюнтэр фон Клюгэ · Георг фон Кюхлер · Вільгельм фон Лееб · Вільгельм Ліст · Эрых фон Манштэйн · Вальтэр Модэль · Фрыдрых Паўлюс · Вальтэр фон Рэйхенау · Эрвін Ромель · Герд фон Рундштэт · Фердынанд Шорнер
Ганаровы фельдмаршал: Эдуард фон Бём-Эрмалі (фельдмаршал Аўстра-Венгрыі) |
| Генерал-фельдмаршалы Люфтвафэ(ням.: Generalfeldmarschall der Flieger) | Роберт фон Грайм · Альберт Кесельрынг · Эрхард Мільх · Вольфрам фон Рыхтгофен · Гуга Шперле |
| Грос-адміралы (ням.: Großadmiral) | Эрых Рэдэр · Карл Дзёніц |

|  |  |
| --- | --- |
| ⚙️   Тэматычныя сайты | Olympedia · Track and Field Statistics |
| Слоўнікі і энцыклапедыі | Вялікая каталанская · Вялікая расійская (старая версія) · Britannica (онлайн) · Notable Names Database |
| Генеалогія і некрапалістыка | Find a Grave · WikiTree · Geni.com · genealogics.org |
| 

| Нарматыўны кантроль |
| --- |
| BNF: 11230116x · GND: 123390699 · ISNI: 0000 0001 0972 1080 · LCCN: n2009027010 · NLP: A12271792 · NUKAT: n2008089537 · SUDOC: 24520864X · VIAF: 52595613 |

 |